У часе абмеркаваньня праблемы ў Доме літаратараў неаднойчы гучала гэткая думка: якая рэгабілітацыя? Яна ні ў чым не вінаватая, дык нашто аспрэчваць няісную віну? Але гэткае меркаваньне аспрэчыў адвакат Гары Паганяйла: паводле закону, без рэгабілітацыі абысьціся цяжка. Апрача таго, на думку сп. Паганяйлы, інакш, як праз рэгабілітацыю, цяжка зафіксаваць у гісторыі незаконныя абвінавачаньні ў бок Ларысы Геніюш, незаконнае адбываньне пакараньня, незаконныя зьнявагі на адрас паэткі савецкімі ўладамі. Што ж да самой рэгабілітацыі, то адвакат уважае, што дамагчыся справядлівасьці можна.